บึ้มกลางเมือง! ปปช.ผวาหนักเกิดเหตุระเบิดหลายจุดในกทม.เช้านี้
บึ้มกลางเมือง! ปปช.ผวาหนักเกิดเหตุระเบิดหลายจุดในกทม.เช้านี้
บึ้มกลางเมือง! ปปช.ผวาหนักเกิดเหตุระเบิดหลายจุดในกทม.เช้านี้
2 ส.ค. 2562

ผู้สื่อข่าวรายงานว่า เช้าวันนี้ (2 ส.ค.62) ได้เกิดเหตุระเบิดหลายจุดในกรุงเทพมหานครฯ โดยเมื่อเวลา 07.00 น. เกิดเหตุระเบิดบริเวณสวนหย่อมหน้าศูนย์ราชการ อาคาร B แขวงทุ่งสองห้อง เขตหลักสี่ กรุงเทพฯ อย่างไรก็ตามยังไม่มีผู้ได้รับบาดเจ็บ ขณะที่เกิดเหตุระเบิดอีก 2 ครั้ง บริเวณหน้าอาคารมหานคร ใกล้สถานีรถไฟฟ้าบีทีเอสช่องนนทรี และบริเวณพงหญ้าใต้บันไดรถไฟฟ้าบีทีเอส โดยพบเศษดินกระเด็นเกลื่อนฟุตบาท
นอกจากนี้ เมื่อเวลา 9.00 น. เกิดเหตุระเบิดในพงหญ้าซอยพระรามเก้า 57/1 แขวงสวนหลวง ส่งผลให้มีพนักงานกวาดถนนของกทม.ได้รับบาดเจ็บ ซึ่งขณะนี้ถูกส่งตัวไปรักษาที่โรงพยาบาล สิรินธร โดยประเด็นดังกล่าวยังอยู่ระหว่างการตรวจสอบสาเหตุของการระเบิด ซึ่งเจ้าหน้าที่ตำรวจได้กันพื้นที่ที่เกี่ยวข้องแล้ว และกำลังตรวจสอบที่เกิดเหตุ
ทั้งนี้หากมีความคืบหน้าในประเด็นดังกล่าว “ข่าวหุ้นธุรกิจออนไลน์” จะรายงานให้ทราบในครั้งต่อไป